Jojoba olie | Dion se gedagtes
Voor my seepmakery het ek eintlik maar min van jojoba olie gehoor. Miskien is dit omdat my "cosmetic" kennis sover gegaan het as 'n koek goedkoop seep, 'n tandeborsel en 'n blik "deodorant"! Jojoba is nie eintlik 'n werklike olie as sulks nie, maar amper 'n tipe waks wat verkry word uit die saad van die jojoba plant. Dit verseep wel nog steeds, maar daar is so paar faktore om in gedagte te hou tydens seepmaak a.g.v. jojoba se samestelling.
Ongerafineerde jojoba is 'n waks soos genoem, is goudkleurig en het 'n kenmerkende reuk. Gerafineerde olie, wat ons meestal in die apteke kan kry, is skoon, vloeibaar en feitlik reukloos. Hy is peperduur, mense, so weereens nog 'n onpraktiese olie om in die hoofmengsel te gebruik – buiten die feit dat dit die seep versag. Maar, as 'n supervet tydens verseping is dit seker een van die beste geskenke wat jy vir jou vel en hare kan gee. Jojoba sal ook tussen 2 en 4 jaar op die rak hou – prakties wanneer jy net bietjie-bietjie op 'n slag wil gebruik.
Jojoba se eienskappe in seepmaak:
Konditionerend – Ja, o hel, ja!
Die grootste aantrekkingskrag van jojoba spruit uit wat dit vir jou vel en hare kan doen. Daar word beweer dat jojoba se PH feitlik dieselfde is as ons velle se natuurlike olie (sebum). Dis juis hoekom jojoba gewoonlik gebruik word in rome en lipstokkies. Die gebruik van jojoba is ook algemeen onder mense wat ly aan aknee, aangesien dit die vel op so natuurlike wyse bevogtig.
Soos genoem is die olie kwaai duur, maar 'n bietjie weereens loop 'n ver pad. Moenie jojoba gebruik in jou hoofmengsel nie – meeste van die goeie einskappe gaan verlore in die chemise reaksie. Met verseping, voeg so een eetlepel per 1.5kg van jou hoofmengsel by – jy sal verbaas wees oor die resultate!
op September 29, 2014 at 9:01 vm | Antwoord Marieta Bredenkamp
Goeie more, Ek wil net graag weet waar mens Jojoba olie koop. Ons het werkswinkel wat werk vir mense met gestremdheid verskaf en ons wil graag badsout maak. Die resep wat ek gekry het kry Jojoba olie in.